《吴中送僧》
宋代·唐肃

师向何方去，太湖西复西。
风传孤磬远，松偃旧房低。
暖榻常留兔，浮杯不驳犀。
何时城北寺，重听木鸡啼。

作者简介：杭州钱塘人，字叔元。真宗咸平元年进士。为泰州司理参军，平反冤狱有声，就辟观察推官。迁秘书省著作佐郎，拜监察御史。累迁工部郎中、知洪州，改江南东路转运使，擢三司度支副使，官终知审刑院。